पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण का दायरा लगातार बढ़ता जा रहा है। गुरुवार को मिली रिपोर्ट में 278 नए केस सामने आए हैं। वहीं एक जने की मृत्यु हुई है। वहीं राहत की बात यह है कि 292 जने स्वस्थ होकर रिकवर हो चुके हैं। कई जगह माइक्रो कंटेंमेंट जोन बनाने और जीरो मोबिलिटी लगाकर संक्रमण को रोकने के प्रयास हो रहे हैं। आमजन से भी अपील की जा रही है कि नियमों की पालना कर घरों पर ही रहे।डिप्टी सीएमएचओ डॉ. राजेंद्र कुमार मीना ने बताया कि ब्लॉक अंता में 51, ब्लॉक अटरू में 36, ब्लॉक बारां में 28, ब्लॉक छबड़ा में 35, ब्लॉक छीपाबड़ौद में 5, ब्लॉक किशनगंज में 15, ब्लॉक शाहाबाद में 43 और बारां शहर में 65 नए केस सामने आए हैं। वहीं अंता ब्लॉक में एक महिला की मृत्यु हुई है।
डिप्टी सीएमएचओ ने बताया कि मई में संक्रमिताें की संख्या एकदम से बढ़ी है। इसमें रिकवरी भी शुरू हो गई है। गुरुवार को इस सीजन में संक्रमितों से ज्यादा रिकवर हुए हैं। जिले में डोर-टू-डोर सर्वे किया जा रहा है। बीसीएमओ, एमओआईसी को सर्वे की प्रभावी मॉनिटरिंग करने के निर्देश दिए हैं। किसी को खांसी, जुकाम, बुखार है, तो समीपवर्ती सबसेंटर, पीएचसी व सीएचसी पर पहुंचकर एएनएम डॉक्टर को दिखाकर किट प्राप्त करें। तकलीफ होते ही डॉक्टर को अवश्यक दिखाएं। संक्रमित व उनके संपर्क में आए लोग भी होम क्वारेंटाईन नियमों की गंभीरता से पालना करें। डॉक्टर की ओर से दी जा रही दवाइयों का पूरा उपयोग करें। खानपान पर ध्यान दें और पूरी तरह से सकारात्मक रहे।
इन क्षेत्रों में कटेंनमेंट व माइक्रो कंटेनमेंट जोन किए घोषित
जिला मजिस्ट्रेट व कलेक्टर राजेंद्र विजय ने कोरोना महामारी के संक्रमण के प्रसार को रोकने के लिए जिले के उपखंड किशनगंज, मांगरोल, अटरू व छबड़ा के विभिन्न क्षेत्रों में कंटेनमेंट व माइक्रो कंटोनमेंट जोन के आदेश जारी किए हैं। जिला मजिस्ट्रेट विजय ने आदेश जारी कर उपखंड किशनगंज के ग्रामीण क्षेत्र कापड़ीखेड़ा के परिधि क्षेत्र को कंटेनमेंट जोन घोषित करते हुए निषेधाज्ञा जारी की है। इसी प्रकार उपखंड मांगरोल के ग्रामीण क्षेत्र ग्राम पंचायत भटवाड़ा के ग्राम सिंधानिया के परिधि क्षेत्र, उपखंड अटरू के ग्रामीण क्षेत्र ग्राम पंचायत कवाई के ग्राम मुकुंदपुरा के परिधि क्षेत्र, उपखंड छबड़ा के ग्रामीण क्षेत्र ग्राम पंचायत भुवाखेड़ी के ग्राम कडैयाछत्री के परिधि क्षेत्र को माइक्रो कंटोनमेंट जोन घोषित करते हुए निषेधाज्ञा जारी की है। इन सभी क्षेत्रों में जीरो मोबिलिटी की सख्ती से पालना की जाएगी। उक्त आदेश 21 मई रात्रि 12 बजे तक प्रभावी रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn